Motorene var også forbedret til General Electric CJ-805-23 som var unike ved at de hadde et ekstra viftetrinn i den bakerste delen av motoren i motsetning til den originale motoren CJ-085-3. Motoren var en forenklet versjon av den militære versjonen J79, som ble brukt på flere flytyper, blant andre F-104 Starfighter og B-58 Hustler. Disse to motorene produserte veldig mye røyk, mer enn andre tidlige jetmotorer i passasjerfly. Det finnes eksempler på at folk ringte brannvesenet for å melde om et jetfly i brann etter å ha sett 990 fly over dem.